钦定古今图书集成/明伦汇编/氏族典/第190卷 > 萧常哥
## 钦定古今图书集成/明伦汇编/氏族典/第190卷 > 萧常哥

按《辽史萧常哥传》：“常哥，字胡独堇，国舅之族。祖约直，
同政事门下平章事。父实老，累官节度使。常哥魁伟
寡言，年三十馀，始为祗候郎君，历本族将军，松山州
刺史。寿隆二年，以女为燕王妃，拜永兴宫使。及妃生
子，为南院宣徽使，寻改汉人行宫都部署。统和初，加
太子太师，为国舅详稳。二年，改辽兴军节度使，召为”
北府宰相。以柴册礼，加兼侍中。天庆元年致仕，卒，谥
曰钦肃。